Pertanyaan 111: HUTAN SIMPAN KUALA LANGAT UTARA
Dewan Undangan Negeri: selangor, Tahun 2020, Sesi 2
Pertanyaan oleh: Y.B. DATO' MOHD SHAMSUDIN BIN LIAS (N08 SUNGAI BURONG)
Jawapan oleh: Y.A.B. Dato' Menteri Besar

Y.B. DATO' MOHD SHAMSUDIN BIN LIAS

Berikan perincian status terkini pembangunan di kawasan hutan simpan ini.

Bagaimanakah status penggantian hutan simpan ini?

Adakah Kerajaan Negeri ada mendakwa mana-mana pihak yang merosakkan hutan ini?

Y.A.B. Dato' Menteri Besar

a) HSK Kuala Langat Utara telah diwartakan pada 13 Mei 1927 dengan keluasan asal berjumlah ±7,246.96 ha. Kini keluasan HSK Kuala Langat Utara adalah berjumlah ±957.63 ha dan dikelilingi oleh pelbagai pembangunan guna tanah seperti perumahan Saujana Putra, Lebuhraya ELITE, perkampungan orang asli, aktiviti pertanian sawit, Ladang Boh Bukit Cheeding dan pembangunan bercampur Gamuda Cove . Tidak dinafikan bahawa pelbagai aktiviti pembangunan guna tanah yang pesat di sekeliling hutan ini menjadi antara faktor ancaman ke atas hutan ini. Di samping itu, sebahagian kawasan HSK Kuala Langat Utara ini juga bakal dibangunkan untuk Projek Laluan Rel Pantai Timur (ECRL) melibatkan seluas ±9.6ha @ ±3.2 km. Projek ini adalah merupakan projek Kerajaan Persekutuan dan mempunyai kepentingan yang tinggi untuk manfaat awam.

Berdasarkan kepada keputusan Kerajaan Negeri melalui MMKN Ke-30/2019 bertarikh 16 Oktober 2019, seluas ±931.17ha @ ±2,300 ekar kawasan HSK Kuala Langat Utara ini telah diluluskan untuk pemberimilikan tanah di bawah Seksyen 76 Kanun Tanah Negara 1965. Walau bagaimanapun, sebelum proses pemberimilikan tanah ini diteruskan, syarat-syarat penyahwartaan HSK telah dikenakan untuk dipatuhi sepenuhnya oleh pemohon. Antara syarat-syarat yang telah dikenakan adalah melaksanakan Kaedah Penyiasatan Awam, penggantian

kawasan HSK yang setara dan/atau lebih luas saiznya, proses pengeluaran dan penggantian HSK berlaku secara serentak, pengenaan bayaran pampasan gantirugi ke atas kehilangan manfaat hutan dan lain-lain syarat.

Merujuk kepada Kaedah-kaedah Penyiasatan Awam (Selangor) 2014, proses penyahwartaan Hutan Simpan Kuala Langat Utara masih berada di peringkat awal di mana bantahan-bantahan awam secara bertulis yang telah diterima oleh Jabatan Perhutanan Negeri Selangor selama tempoh 30 hari bermula 05 Februari 2020 telah dianalisis pada 12 – 13 Mac 2020. Seterusnya, satu sesi pendengaran awam (Town Hall Session) akan diadakan bagi tujuan mendapatkan bantahan secara lisan mengenai cadangan penyahwartaan hutan simpan tersebut.

Sepanjang proses penyahwartaan ini, segala bantahan akan diteliti dan diperhalusi oleh Jawatankuasa Penyiasatan Awam yang dipengerusikan oleh Pengerusi Jawatankuasa Tetap Alam Sekitar, Teknologi Hijau, Sains, Teknologi Dan Inovasi (STI) dan Hal Ehwal Pengguna terlebih dahulu. Seterusnya, satu Kertas Kerja akan diangkat untuk pertimbangan Kerajaan Negeri melalui Majlis Mesyuarat Kerajaan Negeri.

Merujuk kepada keputusan MMKN Ke-7/2020 melalui Kertas MMK No. 31/6/2020 telah meluluskan cadangan pembatalan Hutan Simpan Kuala Langat Utara dengan penggantian di kawasan seperti berikut:-

b)

1. PT 4182 Mukim Sungai Panjang Daerah Sabak Bernam (Cadangan nama Hutan Simpan Sungai Panjang) seluas 308.62 hektar (762.295 ekar).

2. Mukim Sungai Panjang 2, Daerah Sabak Bernam (Cadangan nama Hutan Simpan Sabak Bernam) 606.88 hektar (1,499 ekar).

3. Mukim Sungai Kuala Selangor, Daerah Kuala Selangor (Cadangan nama Hutan Simpan Taman Alam Kuala Selangor) seluas 261.81 hektar (646.9 ekar).

c) Kerajaan Negeri melalui Jabatan Perhutanan Negeri Selangor (JPNS) sentiasa komited dalam memastikan kawasan Hutan Simpanan Kekal (HSK) Kuala Langat Utara terus dipertahankan dan dipelihara bagi memastikan pengurusan sumber hutan secara berkekalan khususnya di HSK Kuala Langat Utara dapat dilaksanakan dengan lebih berkesan. JPNS tidak akan berkompromi dengan mana-mana individu ataupun pihak yang didapati telah melakukan kesalahan seperti menceroboh kawasan HSK Kuala Langat Utara yang mana pihak berkenaan akan dihukum sewajarnya mengikut mana-mana seksyen yang

berkaitan seperti yang diperuntukkan di bawah Enakmen (Pemakaian) Akta Perhutanan Negara 1985 dan Kaedah-Kaedah Hutan Selangor. Dari tahun 2015 hingga tahun 2020, terdapat lima (5) kes kesalahan hutan yang telah berjaya dikesan oleh JPNS melibatkan kesalahan pencerobohan hutan. Berikut merupakan kes kesalahan hutan yang telah direkodkan dan diambil tindakan selanjutnya oleh JPNS dari tahun 2015 – 2020 adalah seperti berikut :

Rekod Kes Kesalahan Hutan Dari Tahun 2015 – 2020

Bil. 1. 2. 3. Tarikh 23.02.2018 27.02.2018 Kesalahan Pembinaan billboard dalam HSK (Sek.32(1) Enakmen (Pemakaian) APN 1985) Pembinaan billboard dalam HSK (Sek.32(1) Enakmen (Pemakaian) APN 1985) Lokasi Kompt. 7 Hutan Simpan Kuala Langat Utara Kompt. 7 Hutan Simpan Kuala Langat Utara OKT Semasa serbuan yang dijalankan, tiada menemui sebarang saspek berada lokasi kejadian. Semasa serbuan yang dijalankan, tiada menemui sebarang saspek berada lokasi kejadian. yang di yang di Keputusan Masih dalam siasatan lanjut oleh Pegawai Penyiasat JPNS oleh kerana pemilik billboard masih tidak dapat dikesan untuk hadir bagi memberikan keterangan berkaitan kes berkenaan. Masih dalam siasatan lanjut oleh Pegawai Penyiasat JPNS oleh kerana pemilik billboard masih tidak dapat dikesan untuk hadir bagi memberikan keterangan berkaitan kes berkenaan.. 16.07.2018 Pembinaan billboard dalam HSK (Sek.32(1) Enakmen (Pemakaian) APN 1985) Kompt. 7 Hutan Simpan Kuala Langat Utara 1) Mohammad Asraf 2) Alim Dewan 3) Md Rajib Hawlader 4) Md Halim Dewan 5) Yap Jun Lung didapati Kesemua OKT telah melakukan kesalahan di bawah Seksyen 32 (1) dikenakan dan hukuman kompaun sebanyak RM10,000. telah

4. 5. 05.09.2018 06.02.2019 Pembinaan billboard dalam HSK (Sek.32(1) Enakmen (Pemakaian) APN 1985) Pembinaan billboard dalam HSK (Sek.32(1) Enakmen (Pemakaian) APN 1985) Kompt. 8 Hutan Simpan Kuala Langat Utara Kompt. 8 Hutan Simpan Kuala Langat Utara 1) Mohammad Fikri Bin Abdul Raza 2) Mohamad Hazeem Bin Mohamad Omar 3) Mohd Zaini Bin Md Zubir 4) Muhammad Naim Bin Mad Nordin Prisma Outdoor Sdn Bhd Masih dalam siasatan lanjut oleh Pegawai Penyiasat JPNS oleh kerana pemilik billboard masih tidak dapat dikesan untuk hadir bagi memberikan keterangan berkaitan kes berkenaan. Masih dalam siasatan lanjut oleh Pegawai Penyiasat JPNS oleh kerana pemilik billboard masih tidak dapat dikesan untuk hadir bagi memberikan keterangan berkaitan kes berkenaan.